 Atbilde Nr.1 uz jautājumiem
par iepirkuma “Žalūziju piegāde un uzstādīšana Ropažu novada pašvaldības iestāžu vajadzībām”, identifikācijas Nr. RNP 2026/73, nolikumu 
	Nr.p.k.
	Pretendenta jautājums
	Atbilde

	1.









	1. Puscaurspīdīgas diena-nakts rullo žalūzijas ar speciālu, saules atstarojošu (perlamutra) pārklājumu stikla pusē, ar auduma struktūru.
Ņemot vērā, ka šāda specifiska prasība būtiski sašaurina potenciāli pieejamo audumu klāstu, lūdzam norādīt, no kādas tehniskās dokumentācijas, ražotāja kataloga vai citas references ir izrietējusi minētā tehniskā prasība, lai pretendenti varētu identificēt prasībām atbilstošu vai tehniski līdzvērtīgu produktu.
2. Lūdzam precizēt tehniskās specifikācijas prasību attiecībā uz “saules atstarojošu (perlamutra) pārklājumu stikla pusē”, norādot, kādas konkrētas tehniskās īpašības šim pārklājumam ir paredzētas.
Lūdzam precizēt, vai tiek prasīts konkrēts fizisks pārklājums uz auduma virsmas, vai arī prasība attiecas uz auduma saules starojuma atstarošanas īpašībām.
Tāpat lūdzam precizēt, vai atbilstību šai prasībai var nodrošināt ar tehniski līdzvērtīgu diena–nakts audumu, kuram ir saules starojuma atstarošanas īpašības.


	Paskaidrojam, ka ar tehniskajā specifikācijā norādīto prasību “saules atstarojošs (perlamutra) pārklājums stikla pusē” ir saprotama auduma stikla (loga) pusē izveidota atstarojoša apdare/pārklājums, kuras funkcionālais mērķis ir palielināt saules starojuma atstarošanu un mazināt saules starojuma radīto siltuma pieplūdi telpā.
Termins “perlamutra” šajā gadījumā tiek izmantots kā vizuāls un tehnisks apzīmējums auduma stikla pusei ar gaismu un saules starojumu atstarojošu virsmu, un tas nav paredzēts kā norāde uz konkrētu ražotāju, preču zīmi, izstrādājumu vai patentētu tehnoloģiju.
Vienlaikus precizējam, ka prasība nav interpretējama kā obligāta prasība izmantot tieši konkrēta veida vai ķīmiskā sastāva pārklājumu. Pretendents drīkst piedāvāt tehniski līdzvērtīgu risinājumu, ja tā funkcionalitāte nodrošina paredzēto rezultātu – saules starojuma atstarošanu un saules radītās siltuma ietekmes mazināšanu telpā.
Atbilstību prasībai pretendents var apliecināt ar ražotāja tehnisko dokumentāciju, produkta tehnisko datu lapu, kataloga informāciju vai citu dokumentāciju, no kuras izriet piedāvātā auduma atstarojošās īpašības un atbilstība tehniskās specifikācijas prasībām.
Tādējādi ar prasību “saules atstarojošs (perlamutra) pārklājums stikla pusē” tiek noteikta vēlamā auduma funkcionālā īpašība, nevis konkrēta ražošanas tehnoloģija vai konkrēta ražotāja produkts.




